नेट बँकिंग म्हणजे काय ?

नेट बँकिंग ही एक सुविधा आहे. या सुविधेमार्फत इंटरनेटचा वापर करून आपण कधीही, कोठेही आणि कुणासोबतही व्यवहार करू शकतो. अशाप्रकारच्या व्यवहारांमध्ये आपल्याला बँकेच्या शाखेत जाण्याची गरज रहात नाही. आपल्याजवळील संगणक/लॅपटॉप, मोबाईल यांचा वापर करून आपल्याला हे व्यवहार करता येतात.

नेट बँकिंग मार्फत व्यवहार करण्याचे प्रामुख्याने तीन प्रकार आहेत.   
१) IMPS (आय.एम.पी.एस.)   
२) RTGS (आर.टी.जि.एस.)   
३) NEFT (एन.ई.एफ.टी.)  
या प्रकारांबद्दल सविस्तर माहिती आपण पुढील प्रकरणात जाणून घेऊया.

मी नेट बँकिंग का वापरावी ?

१) नेट बँकिंगची सुविधा २४\*७ उपलब्ध असते. तुम्ही दिवसभरात कधीही व्यवहार करू शकता.   
२) व्यवहार करण्यासाठी बँकेत जाण्याची गरज रहात नाही.   
३) आपल्या अमूल्य वेळेची बचत होते.   
४) नेट बँकिंग वापरण्यास सोयीस्कर आणि सुरक्षित आहे.   
५) आपल्या प्रत्येक व्यवहाराची आपोआप नोंद होते.